b'\n_START_ARTICLE_\nFerrari 625 F1\n_START_PARAGRAPH_\nFerrari 625 F1 je Ferrarijev dirkalnik Formule 1, ki je bil v uporabi na prvenstvenih dirkah med sezonama 1954 in 1955, na neprvenstvenih pa vse do 1961, z njim dirkali Giuseppe Farina, Luigi Villoresi, Mike Hawthorn, Maurice Trintignant, Umberto Maglioli, Jos\xc3\xa9 Froil\xc3\xa1n Gonz\xc3\xa1lez, Louis Rosier, Robert Manzon, Reg Parnell, Piero Taruffi, Fernand Navarro, Alberto Ascari, Harry Schell, Alfonso de Portago, Pierre Levegh, Eugenio Castellotti, Jean Lucas, Andrea Pedini, Peter Whitehead, Lex Davison, Pat Hoare in Frank Shuter. Skupno ima dirkalnik \xc5\xa1tiriindevetdeset nastopov na dirkah, na katerih so dirka\xc4\x8di dosegli \xc5\xa1tirinajst zmag in \xc5\xa1e petindvajset uvrstitev na stopni\xc4\x8dke._NEWLINE_Scuderia Ferrari je dirkalnik prvi\xc4\x8d preizkusila na dveh dirkah Formule 2 v sezoni 1953. Na dirki za Veliko nagrado Buenos Airesa so s 625 dosegli kar trojno zmago, Farina pred Villoresijem in Hawthornom, tudi na Veliko nagrado Caena pa so dosegli dvojno zmago, Farina pred Hawthornom. Po uspe\xc5\xa1nem debiju so dirkalnik uporabili na prvenstveni dirki za Veliko nagrado Argentine v sezoni 1954, kjer sta Farina in Gonz\xc3\xa1lez osvojila drugo oziroma tretje mesto za mo\xc5\xa1tvo Scuderia Ferrari, Trintignant pa je bil v mo\xc5\xa1tvu Ecurie Rosier z dirkalnikom 625 \xc4\x8detrti. V sezoni 1954 so dirka\xc4\x8di dosegli kar devet zmag na neprvenstvenih dirkah, Gonz\xc3\xa1lez pa je zmagal tudi na prvenstveni dirki za Veliko nagrado Velike Britanije. V sezoni 1955 je Trintignant zmagal \xc5\xa1e na dirki za Veliko nagrado Monaka, kljub temu pa po koncu sezone dirkalnike nadomestili novi. Uporabljali pa so jih \xc5\xa1e privatniki na nekaj neprvenstvenih dirkah, Lex Davison je dosegel zadnjo zmago z 625 na dirki za Veliko nagrado Avstralije 1957, Frank Shuter pa na dirki za Veliko nagrado Noce Zelandije 1961 kot zadnji dirkal z dirkalnikom 625, dosegel je enajsto mesto.'